Liechtenstein

Lu Liechtenstein è nu statu nicu chi si situa tra la Svìzzira e l'Austria, nta la parti àuta di la vaddi dû ciumi Renu. È un tirritoriu assai muntagnusu e lu quartu cchiù nicu d'Europa.

Canusciutu suprattuttu pî sò banchi e li sport mmirnali, la capitali è Vaduz, 5000 abbitanti. La populazzioni totali di stu statu è di 35.000 abbitanti, e è riggiutu sutta la forma di nu principatu. Lu prìncipi è Hans-Adam II dû Liechtenstein. 

Lu Liechtenstein veni divisu ntra ùnnici cumunità (chiamati Gemeinden - Gemeinde ô singulari), la maggior parti dî quali rapprisèntanu una cità.

Lu pòpulu cumprenni circa un terzu di forasteri, principarmenti Tudischi, Austriaci e Svizzeri. La lingua ufficiali è lu tudiscu, puru siddu assai ùsanu un dialettu girmànicu. Circa l'80% dû pòpulu è di riliggiuni cattòlica e lu 7% è prutistanti.

U Statu segue na politica i neutralità e è unu di i Stati sensa fozzi ammati.